08/11/2017 | Administración LocalMunicipal
Ferrol
Igualdade
Bases reguladoras do programa Lidera 2017

Con este programa a Concellería de Mocidade do Concello de Ferrol, trata de facer un chamamento e activar o talento e habilidade das mozas e mozos do termo municipal de Ferrol. Convócase asi un certame que premia a creatividade da xuventude, a iniciativa, a capacidade de traballo e a ilusión para desenvolver creacións en distintas disciplinas contribuíndo asi á promoción de ditos mozos e mozas, as súas obras e talento. Vai destinado a toda a mocidade que reúna os requisitos establecidos nas presentes bases, establecéndose unha serie de premios para as diferentes categorías artísticas. Os/as interesados/as en participar deberán aterse ao establecido nas seguintes Bases: Persoas con idade comprendida entre os 14 e os 30 anos cumpridos tendo en conta o prazo de presentación de solicitudes, que cumpran, cando menos un dos requisitos seguintes: · Nadas/os en Ferrol · Estar empadroados /as no Concello de Ferrol · Cursar estudos nun centro educativo ou universitario de Ferrol, no curso académico actual. Pódese participar de xeito individual ou colectivo, neste último caso cando menos o 50% dos/as integrantes do grupo deberán acreditar algún dos requisitos citados. Os proxectos presentaranse no Rexistro Xeral do Concello de Ferrol en horario de 9:00 a 14:00 horas, de luns a venres. As bases serán publicadas no BOP e na páxina web do Concello. O prazo de presentación será de 30 días naturais contados a partir do día seguinte á data de publicación da convocatoria no BOP. O modelo de inscrición (anexo1) será proporcionado no Rexistro Xeral do Concello e na Concellería de Mocidade. Tamén poderá descargarse na páxina web do Concello de Ferrol(www.ferrol.es) Coa solicitude achegarase a seguinte documentación: Sobre pechado que conterá a obra. No sobre debe constar de xeito claro e lexible EXCLUSIVAMENTE O TÍTULO E MODALIDADE DA OBRA. Non poderá constar ningún outro dato que poda identificar á persoa participante. Será causa de exclusión o incumprimento deste requisito. · Fotocopia do DIN en vigor · Acreditación do cumprimento dos requisitos esixidos nas presentes bases mediante algún dos documentos seguintes: – Certificado empadroamento no Concello de Ferrol – Fotocopia de documento que acredite a matrícula nun centro educativo ou universitario da cidade de Ferrol – Anexo II: Declaración responsable e aceptación das presentes Bases · Teléfono de contacto As obras que se envíen por correo certificado ou por empresas de mensaxería remitiranse á oficina do Rexistro Xeral do Concello de Ferrol (Praza de Armas s/n.15402 Ferrol) dentro dos prazos fixados. Xunto coas obras enviarase a documentación sinalada no punto anterior. No exterior do envío (sobre ou paquete) indicarase claramente “concurso Lidera Ferrol 2017”. A falta de documentación ou inexactitude dos datos dará lugar á non admisión ao concurso. Queda garantido o correcto tratamento da documentación achegada e dos datos facilitados, ao abeiro da lei Orgánica 15/1999, do 13 de decembro de protección de datos de carácter persoal (LOPD), Na solicitude as/os participantes autorizarán expresamente e sen contraprestación económica, que no caso de que as súas obras sexan premiadas, as imaxes destas pódense utilizar en publicacións, videos e reportaxes fotográficos relativos ao acto de entrega dos premios e na posterior exposición destas obras e, asemesmo, que se publiquen na web do Concello, en actividades referidas sempre á promoción da mocidade, cultural e artística que persegue a convocatoria do presente certame. Estara composto por: Presidente: Alcalde ou concelleiro/a en quen delegue Secretaria: Xefatura do Negociado de Igualdade e Xuventude Vogais: profesionais relacionados coas modalidades obxeto deste certame O xurado valorará a orixinalidade, o deseño das obras, a técnica e a calidade artística. O acordo polo que se concedan os premios de cada modalidade será motivado e corresponderá a súa adopción ao/a concelleiro/a delegado/a da Concellería de Mocidade, tendo en conta a proposta do xurado. Algún dos premios podera declararse deserto por falta de participación, calidade das obras ou outros moticos razoados e xustificados. O ditame do xurado sera inapelable e sen prexuízo da posible impugnación dos actos ao abeiro do prevido na normativa vixente. O xurado reservarase o dereito a resover calquera extremo ou circunstancia que nos se contemple nestas bases, asi como a interpretación das mesmas. O ditame do xurado farase público no acto de entrega de premios que se celebrará con posterioridade ao que deberán asistir os participantes ou de ser o caso, a/as persoas que acodan na súa representación. Para optar a un dos premios Lidera, téñense en conta dúas franxas de idade en cada unha das modalidades: A) dos 14 aos 21 anos B) e dos 22 aos 30 anos Os premios para cada categoría serán os seguintes: A) Primeiro premio: 600 euros B) Segundo premio: 300 euros C) Terceiro premio: 100 euros S e a participación en calquera das modalidades fose dun grupo de 3 ou máis membros, os premios incrementaranse en: A) Primeiro premio: 200 euros B) Segundo premio: 140 euros C) Terceiro premio: 80 euros A entrega de premios terá lugar nun acto público. O día e hora será comunicada aos/ás premiados/as coa suficiente antelación. A Concellería de Mocidade financiará esta actuación coa contía de 22.720 euros, con cargo á partida 04102 3342 48000. O Concello de Ferrol, a través da Concellería de Mocidade, poderá realizar unha exposición das obras presentadas ao certame, ase mesmo poderase proxectar un audiovisual. O Concello resérvase o dereito de utilización das fotografías realizadas das obras premiadas nos actos efectuados co motivo deste certame, como material informativo da Concelleria de Mocidade do Concello de Ferrol. O Concello resérvase durante un ano (contado a partir do día de entrega de premios) a utilización e o dereito de proxección e reproducción das obras. Transcorrido este período o dereito pasará aos seus autores/as que terán un prazo de dous meses para reclamar as obras. Se non se retiran as obras no referido prazo, perderán o dereito de recuperación das mesmas e, en consecuencia o Concello poderá dispor delas. As obras serán retiradas polos /as aurores ou persoas autorizadas na Casa da Xuventude de Ferrol. En ningún caso serán devoltas pola Concelleria de Mocidade mediante envío ao enderezo de orixe. · As obras deben ser orixinais, inéditas, de temática e técnica libres. · Non se presentarán aquelas que xa foran premiadas noutros certames o concursos · Non se admitirán as obras que, por representar a persoas, animais ou cousas, sexan susceptibles de ser impugnadas ou reclamados os seus dereitos de utilización por persoas e institucións que poidan acreditar a súa propiedade. · Non se admitirá a utilización nin a aparición de marcas comerciais. As marcas de ser o caso, deberán ser ficticias. · As/os autores seran os únicos/as responsables ante calquera incidencia que polos motivos sinalados se poidan producir. · O xurado non se responsabiliza das obras entregadas en cd ou dvd que non poidan ser valoradas porque estes veñan danados. · As obras non poderán levar sinatura da/o autor/a de xeito visible. As obras que non cumpran este requisito quedarán fóra do concurso · O lugar de entrega será o Rexistro Xeral do Concello de Ferrol · Ante calquera dúbida sobre o contido das presentes Bases poderán chamar aos telefonos 981944250 e 981944000 extension 682 A organización poñerá o máximo interese no coidado das obras recibidas, pero declinará expresamente toda responsabilidade derivada de accidentes imprevisibles: furto, incendio ou outra causa de forza maior. Ferrol, 30 de outubro de 2017 A concelleira delegada de Mocidade, Benestar Social, Igualdade Muller Saínza Ruíz Ferreño SOLICITUDE DE INSCRICIÓN PARA PARTICIPAR NO PROGRAMA “LIDERA 2017” FINANCIADO POLA CONCELLERÍA DE XUVENTUDE DO CONCELLO DE FERROL EXPÓN: que reúno, polo menos, un dos requisitos esixidos para poder participar neste programa (sinalar cunha x os requisitos que se cumpran): Ferrol, O/A solicitante, Sinatura SR. ALCALDE-PRESIDENTE DO EXCMO. CONCELLO DE FERROL Don/dona……………………………………….… Con DNI……………………………… 1. Que acepta as bases da convocatoria na súa totalidade e que cumpre os requisitos esixidos nas mesmas 2. Que se encontra ao día no cumprimento das súas obrigas tributarias e coa Seguridade Social e non ten pendente de pagamento ningunha débeda coa Administración municipal 3. Que non está incurso/a en ningunha das prohibicións para obter a condición de beneficiario/a de subvencións públicas recollidas nos artigos 13 da Lei 38/2003, de 17 de novembro, xeral de subvencións e 10 da Lei 9/2007, do 13 de xuño, de Subvencións de Galicia Ferrol, O/A interesado/a